Néa Filadélfeia - Néa Chalkidóna

Néa Filadélfeia - Néa Chalkidóna ( eli Δήμος Νέας Φιλαδέλφειας - Νέας Χαλκηδόνας, Dímos Néas Filadelfeías - Néas Chalkidónas) on Kreikan kunta, joka sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 3,73 neliökilometriä ja väkiluku 35 556 (vuonna 2011). Kunnan kuntakeskus on Néa Filadélfeia.

Néa Filadélfeia - Néa Chalkidóna sijaitsee noin kuusi kilometriä Ateenan keskustasta pohjoiseen. Kunta syntyi, kun kunnat Néa Filadélfeia ja Néa Chalkidóna yhdistyivät vuoden 2011 alussa Kallikrates-suunnitelman mukaisesti. Yhdistetyn kunnan alkuperäinen nimi oli Filadélfeia-Chalkidóna (Φιλαδέλφεια-Χαλκηδόνα, eli Δήμος Φιλαδελφείας-Χαλκηδόνας, Dímos Filadelfeías-Chalkidónas). Nimeksi muutettiin Néa Filadélfeia - Néa Chalkidóna vuonna 2017. 

 Kunnan osat 

Vuoden 2011 kuntauudistuksesta lähtien Néa Filadélfeia - Néa Chalkidónan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

 Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Néa Chalkidóna Néa Chalkidóna Néa Chalkidóna 9 822 Yhteensä: 9 822 Néa Filadélfeia Néa Filadélfeia Néa Filadélfeia 25 734 Yhteensä: 25 734 Yhteensä: 35 556

 Lähteet 

 Aiheesta muualla 
 Δήμος Νέας Φιλαδέλφειας – Νέας Χαλκηδόνας. Filadélfeia-Chalkidónan kunnan verkkosivut. 

*